Document ID: 31999R1824

KOMISSION ASETUS (EY) N:o 1824/1999,
annettu 20 päivänä elokuuta 1999,
yhteisöön tuotavien banaanien määrien vahvistamisesta tariffikiintiöiden ja perinteisten AKT-banaanien määrien osana vuoden 1999 neljänneksi vuosineljännekseksi annetun asetuksen (EY) N:o 1623/1999 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella 1257/1999(2), ja erityisesti sen 20 artiklan,
sekä katsoo, että
1) komission asetuksen (EY) N:o 1623/1999(3) liitteessä vahvistetaan asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta 28 päivänä lokakuuta 1998 annetun komission asetuksen (EY) N:o 2362/98(4), sellaisena kuin se on muutettuna asetuksella (EY) N:o 756/1999(5), liitteessä I mainituista alkuperäpaikoista tulevan tuonnin osalta käytettävissä olevat banaanimäärät vuoden 1999 neljänneksi vuosineljännekseksi; jäljellä olevien määrien määrittämistä varten komissiolle toimitetuissa tiedoissa olevien virheiden seurauksena kyseisiä määriä on syytä korjata usean alkuperäpaikan osalta; tämän vuoksi asetuksen (EY) N:o 1623/1999 liite olisi muutettava,
2) tämän asetuksen säännösten on tultava voimaan välittömästi, jotta toimijat saisivat muutetut määrät tietoonsa ennen kuin neljättä vuosineljännestä koskevat tuontitodistushakemukset on jätettävä, ja
3) tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1623/1999 liite tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä elokuuta 1999.

Labels: 3
17
18